Държавен вестник, бр. 15, 2024 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  15
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за необходимите действия за изграждане, 
оборудване, пускане в експлоатация и кад-
рово обезпечаване на Национална детска 
болница от „Здравна инвестиционна ком-
пания за детска болница“ – ЕАД
Народното събрание на основание чл. 86, 
ал. 1 и чл. 52, ал. 3 от Конституцията на Ре-
публика България и предвид Решение № 316 
от 8 май 2020 г. на Министерския съвет 
на Република България, Решение № 868 от 
2 ноември 2022 г. на Министерския съвет 
на Република България и Решение № 191 от 
16 март 2023 г. на Министерския съвет на 
Република България 
Р Е Ш И :
1. В 7-дневен срок от приемането на това 
решение министърът на здравеопазването 
да представи на Народното събрание отчет, 
изготвен след цялостен одит на извършените 
действия, постигнатите резултати и разход-
ваните средства за дейностите за създаване, 
изграждане и оборудване на Национална 
детска болница от „Здравна инвестиционна 
компания за детска болница“ – ЕАД.
2. В 30-дневен срок от приемането на това 
решение министърът на здравеопазването да 
представи на Народното събрание план за 
ускорено изграждане, оборудване и пускане 
в експлоатация на Национална детска бол-
ница от „Здравна инвестиционна компания 
за детска болница“ – ЕАД, отговаряща на 
действащите стандарти за качество в областта 
на детското здравеопазване в Европейския 
съюз, включително програма за кадрово 
обезпечаване на структурите и звената в 
Националната детска болница.
3. След представянето на плана по т. 2 
на Народното събрание министърът на здра-
веопазването ежемесечно да предоставя на 
Комисията по здравеопазването доклад за 
неговото изпълнение.
4. В срок до един месец от приемането 
на това решение министърът на здравеопаз-
ването да създаде специализирана интернет 
страница, на която да се публикува цялата 
информация, свързана с изграждането на 
Национална детска болница.
Решението е прието от 49-ото Народно 
съб­рание на 14 февруари 2024 г. и е подпе-
чатано с официалния печат на Народното 
събрание.
Председател на Народното събрание:  
Росен Желязков
1439
РЕШЕНИЕ
за създаване на Временна комисия за провер-
ка на факти и обстоятелства за дейността на 
Глеб Мишин, свързана с данни за евентуално 
осъществяване на неправомерно предоставяне 
на българско гражданство
Народното събрание на основание чл. 79, 
ал. 1 и 3 от Конституцията на Република Бъл-
гария и чл. 37 от Правилника за организацията 
и дейността на Народното събрание
Р Е Ш И :
1. Създава Временна комисия за проверка 
на факти и обстоятелства за дейността на 
Глеб Мишин, свързана с данни за евентуално 
осъществяване на неправомерно предоставяне 
на българско гражданство.
2. Временната комисия се състои от
17 народни представители, от които 5 от парла-
ментарната група на ГЕРБ-СДС, 4 от парламен-
тарната група „Продължаваме Промяната – Де-
мократична България“, 3 от парламентарната 
група „Движение за права и свободи“, 3 от 
парламентарната група ВЪЗРАЖДАНЕ, 1 от 
парламентарната група „БСП за България“ и 
1 от парламентарната група „Има Такъв Народ“.
3. Избира състав и ръководство на Времен-
ната комисия, както следва: 
Председател:	 Атанас Петров Атанасов
Заместник- 
председатели:	 Марин Василев Маринов
	
Цветан Иванов Енчев 
Членове:	
Валентин Иванов Радев
	
Николай Нидал Алгафари
	
Радомир Петров Чолаков
	
Тома Любомиров Биков 
	
Стою Теодоров Стоев 
	
Кристина Николаева Петкова 
	
Искрен Николаев Митев 
	
Елван Бехчет Гюркаш
	
Валентин Йовков Тончев
	
Петър Николаев Петров
	
Ангел Жеков Георгиев
	
Димчо Димитров Димчев
	
Мая Йорданова Димитрова
	
Ивайло Ванев Вълчев 
4. Временната комисия следва да установи 
всички факти и обстоятелства относно изнесена 
информация, касаеща „фабриката за български 
паспорти на митичната фигура Глеб Мишин“, 
на какви нива е пробивът в националната ни 
сигурност и в колко от тези над 4000 преписки 
за получаване на българско гражданство се 
съдържат документи с невярно съдържание.
5. Временната комисия изготвя доклад за 
резултатите от дейността си и установените 
факти и обстоятелства.
6. Временната комисия се избира за срок 
от 3 месеца.